סרטי סופ"ש בטלוויזיה - להיטון.קום
Aaron Morag	0 comments	טלוויזיה, קולנוע	פבר
מלון גרנד בודפשט (באדיבות yes )
שישי-שבת בערוצי הסרטים של HOT יוקדשו כולם לסרטים זוכי אוסקר, וזאת כהכנה לשידור החי של טכס פרסי האוסקר, ביום ראשון בלילה, שיועבר גם ב-yes . בין הסרטים בשישי: זה ייגמר בדם, האביר האפל, הסנדק, מלתעות ומפגשים מהסוג השלישי. בשבת, בין היתר: ארגו, ארץ קשוחה, רשימת שינדלר ונחש מי בא לסעוד, מ-1967 , הסרט האחרון של ספנסר טרייסי, עם קת'רין הפבורן וסידני פואטייה.
טריילר – נחש מי בא לסעוד
עוד סרטים בשישי-שבת:
מלון גרנד בודפשט (yes1 , שישי), משודר במסגרת ימים של אוסקר. סרטו של ווס אנדרסון כבר זכה בגלובוס הזהב לפני שבועות אחדים. רייף פיינס מוביל צוות שחקנים מרשים (ביל מאריי, ג'וד לואו, טילדה סווינסטון, אדריאן ברודי ועוד), בתפקיד הקונסיירג' הכל יכול של מלון גרנד בודפשט האגדי, הלוקח תחת חסותו נער מעלית זוטר כדי ללמדו את רזי המקצוע. כאשר אחת מאורחות המלון הקבועות והעשירות מתה במפתיע, נסחפים השניים להרפתקה ומסתבכים עם פושעים מתוחכמים, יורשים תאבי בצע, מלחמה ההולכת ומתקרבת לאירופה וגם, אהבת אמת.
כוח משיכה (HOT Gold , שישי), הוא מותחן בדיוני מדהים בכיכובם של שני שחקנים בלבד: סנדרה בולוק וג'ורג' קלוני. הסרט, שזכה ב-7 פרסי אוסקר כולל פרס הבימוי (אלפונסו קוארון), מספר על טכנאית במשימתה הראשונה ואסטרונאוט ותיק מנסים לשרוד בחלל, לאחר שלמעבורת שלהם נגרם נזק בלתי הפיך שלא מאפשר את חזרתם לכדור הארץ.
לורנס פישבורן וביל פקסטון מככבים בהמושבה (yes2 , שישי), מותחן אקשן על שורדים בעולם אפוקליפטי קפוא החיים מתחת לאדמה ומקבלים סימני מצוקה ממושבת שורדים אחרת. על אף הסיכון הרב הם יוצאים לעזור לחבריהם, ומגלים שהמושבות שעדיין מתפקדות נמצאות תחת מתקפה של יצורים שמקורם אינו ידוע, אותם עליהם לעצור אותם לפני שישמידו את בני האדם.
לשבור את הקרח (HOT Fun , שישי בגרסה המקורית, שבת בגרסה המדובבת), הוא שובר קופות שזכה באוסקר לסרט האנימציה הטוב ביותר. סיפור על נסיכה אופטימית שיוצאת למסע קסום עם איש הרים, אייל מחמד ואיש שלג, להציל את ממלכת ארנדל מהחורף הנצחי שנוצר בטעות ע"י אחותה הגדולה. בקולותיהן של קריסטן בל, אידינה מנזל ועוד.
12 שנים של עבדות (yes1, שבת), זכה האוסקר כסרט הטוב ביותר, גלובוס הזהב ופרסים נוספים. סטיב מקווין ביים את צ'יווטל אגיופור, לופיטה ניונגו, בראד פיט, בנדיקט קמברבאץ׳ ועוד, בדרמה עוצמתית ומטלטלת, המבוססת על סיפורו האמיתי של סלומון נורת'אפ, נגן כינור אפרו-אמריקאי. האיש גדל כאדם חופשי בניו יורק והקים משפחה אבל בשנת 1841 נחטף על ידי נוכלים ונמכר לעבדות בלואיזיאנה. בלי יכולת להוכיח את זהותו האמיתית, עבר נורת'אפ מסכת ייסורים קשה שהגיעה לשיאה כאשר נמכר לאדון אכזר (מייקל פאסבנדר), שניסה לשבור את רוחו בכל דרך.